**Vallensbæk Stationstorv**

**Vallensbæk Senior Park**

Nyhedsbrev nr. 4 28-04-2021

Kære beboere

**Genåbning af fælleslokalet .**

Indendørsforsamlingsforbud hæves fra den 6. maj til 25 personer. Vi kan igen mødes til håndarbejde, mandehygge og fælles frokost i fælleslokalet.

Der er dog nogle retningslinier, som vi skal respektere. Det gælder blandt andet arealkrav på 2 kvm pr. person, når vi sidder ned, medens kravet er på 4 kvm, når vi står op.

Det betyder, at vi **fra den 6. maj kan mødes 25** personer i lokalet med respekt af gældende gode råd, afstand, håndsprit, bliv hjemme ved sygdom eller hvis du er særlig sårbar osv.

**Fra den 21. maj** - når indendørsforsamlingsforbud hæves til 50 personer - **må** **vi mødes op til 32 personer** i fælleslokalet på grund af arealkrav.

Som det ser ud lige nu, vil det være gældende til 1. august, hvor det lille forsamlingsforbud forventes afskaffet.

**Fællesfrokost torsdag den 6. maj kl. 13,00 i fælleslokalet - max. 25 personer.**

Torsdag den 6. maj bliver der mulighed for at deltage i fælles frokost, som vi kender det. Da vi kun må være 25 personer - siddende i lokalet, bliver det med **tilmelding efter først til mølle princippet**.

Tilmeldingsliste bliver lagt i fælleslokalet mandag kl. 10,00.

**Generalforsamling i Vallensbæk Senior Park.**

Bestyrelsen har valgt at udskyde generalforsamlingen i Vallensbæk Senior Park til fredag den 20. august. Indkaldelse med dagsorden bliver udsendt senest 4 uger forinden. Vi håber meget på, at det vil lykkes denne gang.

**Udendørs forsamlingsforbud.**

Udendørs forsamlingsforbud er nu 50 og fra 6. maj 75, så det skulle vi kunne overholde uden problemer med respekt af de generelle gode råd.

**Sct. Hans fest onsdag den 23. juni.**

Fælleslokaleudvalget foreslår, at vi lige som sidste år holder udendørs Sct. Hans fest. Invitation kommer senere.

**Referat fra møde i afdelingsbestyrelsen er vedhæftet.**

Både referat og nyhedsbrev kan du også finde på seniorparken.dk. Ligeledes bliver oversigt over aktiviteter og møder i fælleslokalet opdateret på forsiden af seniorparken.dk, og der kommer opslag i fælleslokalet.

**Coronapas - hvor og hvordan**

Flere steder er der krav om, at du skal have et gyldigt coronapas, fx ved frisøren, ved indendørsservering eller til en fodboldkamp. Se her, hvor du skal bruge coronapas, og hvordan du bruger det.

https://coronasmitte.dk/soegning?query=coronapas (kopier dette link)

Et coronapas er en dokumentation for, at du enten er færdigvaccineret, er tidligere smittet eller er testet negativ inden for de seneste 72 timer.

Hold dig opdateret på coronasmitte.dk, Vallensbæk Kommunes hjemmeside, TV og aviser.

Mange gode hilsner til alle - pas godt på hinanden

Vallensbæk Stationstorv - Vallensbæk Senior Park

Peder